สวัสดีครับ ตอนนี้ผมกำลังรักษาโรคกรดไหลย้อน โดยทานยา omeprazole 1x2 ac และdom 1x3 pc ครับ แต่หลังจากรับประทานอาหารเสร็จผมจะมีอาการร้อนวูบวาบบริเวณท้อง หน้าอก สังเกตุบริเวณลำคอมีสีแดงเหมือนคนดื่มแอลกอฮอล์ บางหลังร้อนวูบวาบทั้งตัว เป็นครั้งประมาณ 20-30 นาทีแล้วอาการก็จะหายไปเอง แต่ช่วงหลังอาการเริ่มเป็นบ่อยขึ้น จึงอยากขอปรึกษาคุณว่าที่ผมมีอาการดังกล่าวเกี่ยวกับโรคกรดไหลย้อนใช่ไหมครับ และมีวิธีปฏิบัติตัวอย่างไรให้หายจากอาการดังกล่าวครับ ขอบมากครับ
สวัสดีค่ะ จากที่เล่ามา อาการร้อนทั้งที่ท้อง หน้าอก คอ มีโอกาสเป็นจากโรคกรดไหลย้อนค่ะแต่อาการร้อนวูบวาบทั้งตัว อาจยังสรุปสาเหตุชัดเจนไม่ได้นะคะโรคกรดไหลย้อน เกิดจากการที่น้ำย่อยในกระเพาะอาหารไหลย้อนขึ้นไปที่หลอดอาหาร ทำให้เกิดการระคายเคืองจากกรดซึ่งเกิดจากการทำงานของกล้ามเนื้อหูรูดของหลอดอาหารทำงานผิดปกติ@อาการ : ปวดแสบร้อนบริเวณหน้าอกและลิ้นปี่ รู้สึกคล้ายก้อนจุกที่คอ กลืนเจ็บหรือติดๆขัดๆ แสบคอ รู้สึกขมหรือเปรี้ยวในคอ มีเสมหะในคอ เรอบ่อย เสียงแหบ ไอเรื้อรัง กระแอมบ่อย เป็นต้น@ปัจจัยส่งเสริม : การรับประทานดึก ความเครียด ชนิดอาหารที่ปรุงโดยการทอดการผัด ชา กาแฟ น้ำหนักตัวเกิน**การดูแลตนเอง :-หลังรับประทานอาหารให้หลีกเลี่ยงการนอนราบ การยกของหนัก การก้มตัว-หลีกเลี่ยงการรับประทานอาหารหรือเครื่องดื่มอย่างน้อยภายใน 3 ชั่วโมงก่อนนอน-รับประทานอาหารไขมันต่ำ หลีกเลี่ยงการรับประทานของผัดและทอด-รับประทานอาหารปริมาณพอดี ไม่มากไป-หลีกเลี่ยงเครื่องดื่มชา กาแฟ เครื่องดื่มชูกำลัง เครื่องดื่มแอลกกอฮอล์ โดยเฉพาะมื้อเย็น-ออกกำลังกาย ลดน้ำหนัก**หากอาการไม่ดีขึ้น ควรเข้าพบแพทย์เพื่อรับการตรวจรักษาอย่างเหมาะสมนะคะ